Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 623

13. Elsõsegély 13.1. A munkáltatónak biztosítania kell az elsõsegélynyújtási lehetõséget, és azt, hogy a munkavállalók közül külön elõírások szerint kiképzett és vizsgázott, elsõsegélynyújtásra kijelölt személy mindig rendelkezésre álljon. Intézkedéseket kell tenni annak érdekében, hogy a balesetet szenvedett vagy hirtelen rosszul lett munkavállalókat orvosi kezelésre bármikor el lehessen szállítani. 13.2. Ha az építési munkahely mérete vagy a tevékenység fajtája szükségessé teszi, egy vagy szükség esetén több elsõsegélynyújtó helyiséget kell kialakítani. Elsõsegélynyújtó helyiség létesítési kötelezettsége akkor áll fenn, ha az építési munkahelyen egyidejûleg több mint 50 munkavállalót foglalkoztatnak. E helyiséget a vonatkozó külön jogszabályban meghatározottak szerint jelölni kell. E helyiséget úgy kell kialakítani, hogy oda hordágy — a rajta fekvõ sérülttel — könnyen bevihetõ legyen. 13.3. Az elsõsegélynyújtó helyiségeket el kell látni megfelelõ elsõsegélynyújtó felszerelésekkel és berendezésekkel. 13.4. A 13.2. pontban meghatározottakon túl, elsõsegélynyújtó felszerelésnek kell rendelkezésre állni minden olyan helyen, ahol a munkakörülmények ezt megkívánják. Az elsõsegélynyújtó felszerelések õrzési helyeit a külön jogszabály szerint kell jelölni, és azokhoz könnyû hozzáférést kell biztosítani. Jól látható helyen és jelöléssel fel kell tüntetni a legközelebbi mentõszolgálat címét és telefonszámát.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes